62021CO0724_INF
Tiesas (astotā palāta) 2022. gada 16. maija rīkojums –
Staatsanwaltschaft Köln (Bērna pārvietošana uz Rumāniju)
(lieta C‑724/21)
Lūgums sniegt prejudiciālu nolēmumu – Tiesas Reglamenta 99. pants – Savienības pilsonība – LESD 21. pants – Brīva pārvietošanās un uzturēšanās dalībvalstu teritorijā – Kriminālatbildība tieši par nepilngadīgu personu starptautisku nolaupīšanu – Ierobežojums – Bērna aizsardzība – Samērīgums
Savienības pilsonība – Tiesības uz brīvu pārvietošanos un uzturēšanos dalībvalstu teritorijā – Dalībvalsts tiesību akti, kuros ir paredzēts kriminālsods par to, ka viens no vecākiem nolaupa bērnu aizgādnim ar mērķi pārvietot bērnu uz ārvalstīm – Tiesību akti, kuros, gadījumā, ja bērns atrodas pirmās dalībvalsts teritorijā, par šo pašu faktu ir paredzēts sods tikai tad, ja tiek izmantota vardarbība, būtiska ļaunuma draudi vai viltus – Nepieļaujamība – Pamatojums – Samērīgums – Neesamība
(LESD 21. pants; Padomes Regulas Nr. 2201/2003 2. un 21. apsvērums)
(skat. 24., 29.– 31. punktu un rezolutīvo daļu)
Rezolutīvā daļa
LESD 21. pants ir jāinterpretē tādējādi, ka tam ir pretrunā tāds dalībvalsts tiesiskais regulējums, atbilstoši kuram tas, ka viens no vecākiem savu bērnu nolaupa aizgādnim, kuram ir tiesības noteikt bērna pastāvīgo dzīvesvietu, lai bērnu pārvietotu uz ārvalstīm, ir krimināli sodāms fakts pat tad, ja viņš nav izmantojis vardarbību, būtiska ļaunuma draudus vai viltu, bet tad, ja bērns atrodas pirmās dalībvalsts teritorijā, šis pats fakts ir sodāms tikai tad, ja ir izmantota vardarbība, būtiska ļaunuma draudus vai viltus.